10. รายการระหว่างกัน

10.1 ลักษณะรายการระหว่างกัน

  ในระหว่างปี 2554 บริษัทมีรายการกับบริษัทย่อย
  โดยเป็นรายการซื้อขายสินค้าและวัตถุดิบระหว่างกันตามสายการผลิตของแต่ละบริษัท
  ซึ่งรายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันตามปกติธุรกิจ
  และมีรายการระหว่างบริษัทที่เกี่ยวข้องกันอื่นได้แก่ การกู้ยืมระยะสั้นระหว่างกลุ่มบริษัท

  นอกจากนี้บริษัทฯ มีรายการระหว่างบริษัทกับบุคคลที่เกี่ยวข้องที่อาจมีความขัดแย้งทางผลประโยชน์
  สำหรับปีสิ้นสุดวันที่ 31 ธันวาคม 2554 ดังนี้

+------------------------+---------------------------------------------+
| บุคคลที่อาจมีความขัดแย้ง     | ดร.สมชัย ไทยสงวนวรกุล                         |
+========================+=============================================+
| ลักษณะความสัมพันธ์         | ประธานกรรมการบริหาร                          |
+------------------------+---------------------------------------------+
| ลักษณะรายการ            |   เข้าซื้อหุ้นสามัญทั้งหมดใน บริษัท เอส เอ เอส        |
|                        |   อินโนเวชั่น จำกัด                             |
|                        |                                             |
|                        |   จำนวน 139,993 หุ้น ราคาตามบัญชี 13,272,300    |
|                        |   บาท โดยตกลงซื้อเป็นจำนวนเงิน 15,000,000 บาท   |
+------------------------+---------------------------------------------+
| วันที่ทำรายการ            |   อยู่ระหว่างการดำเนินการซื้อขาย                  |
|                        |                                             |
|                        |                                             |
|                        | โดยได้ผ่านการอนุมัติให้ทำรายการจากที่ประชุมสามัญผู้ถือหุ้น |
|                        |   ครั้งที่ 17/2554 ในวันที่ 1 เมษายน 2554          |
+------------------------+---------------------------------------------+
| ควา                    | บริษัทสามารถนำเงินที่ได้รับไปก่อให้เกิดประโยชน์ทางธุรกิจ |
| มจำเป็นและความสมเหตุสมผล |                                             |
|                        | ซึ่งจะมีส่วนช่วยสนับสนุนให้การดำเนินธุรกิจของบริษัทเป็นไป |
| ของรายการ              |                                             |
|                        | อย่างมีประสิทธิภาพและประสบผลสำเร็จ               |
+------------------------+---------------------------------------------+

  รายการระหว่างกันของบริษัทและบริษัทย่อยได้เปิดเผยไว้ครบถ้วนแล้วในหมายเหตุประกอบงบการเงินรวม
  สำหรับปีสิ้นสุดวันที่ 31 ธันวาคม 2554

10.2 มาตรการหรือขั้นตอนการอนุมัติรายการระหว่างกัน

  บริษัทได้มีการกำหนดมาตรการและขั้นตอนการทำรายการระหว่างกัน
  โดยให้มีการปฏิบัติตามข้อกำหนดกฎระเบียบของคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทย
  หากมีรายการระหว่างกันของบริษัทหรือบริษัทย่อยเกิดขึ้นกับบุคคลที่อาจมีส่วนได้ส่วนเสีย
  หรืออาจก่อให้เกิดความขัดแย้งทางผลประโยชน์ จะต้องผ่านความเห็นชอบจากคณะกรรมการบริษัท
  โดยคณะกรรมการตรวจสอบจะเป็นผู้พิจารณาความสมเหตุสมผลของการเข้าทำรายการ
  โดยคำนึงถึงประโยชน์สูงสุดของบริษัท
  ในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
  บริษัทได้ให้ผู้เชี่ยวชาญอิสระ
  หรือผู้สอบบัญชีของบริษัทเป็นผู้ให้ความเห็นเกี่ยวกับรายการระหว่างกันดังกล่าว
  เพื่อนำไปใช้ประกอบการตัดสินใจของคณะกรรมการ หรือผู้ถือหุ้นตามแต่กรณี ทั้งนี้
  การกำหนดราคาและเงื่อนไขการทำรายการ จะต้องเป็นไปตามลักษณะธุรกิจปกติ
  เป็นไปตามราคายุติธรรม หรือมีการเปรียบเทียบกับราคาตลาด นอกจากนี้ ผู้มีส่วนได้เสีย
  อาจมีความขัดแย้งทางผลประโยชน์ในรายการระหว่างกันนั้น ๆ
  จะไม่สามารถมีส่วนร่วมในการพิจารณาอนุมัติรายการระหว่างกันนั้น ๆ ได้

  ทั้งนี้
  บริษัทจะเปิดเผยรายการระหว่างกันในหมายเหตุประกอบงบการเงินที่ได้รับการตรวจสอบจากผู้สอบบัญชีของบริษัท

10.3 นโยบายหรือแนวโน้มการทำรายการระหว่างกันในอนาคต

  หากบริษัทมีการเข้าทำรายการระหว่างกันในอนาคต
  บริษัทจะปฏิบัติตามมาตรการการอนุมัติรายการระหว่างกันตามข้อ 11.2
  โดยการเข้าทำรายการระหว่างกันของบริษัทในอนาคตนั้น
  จะเป็นรายการตามปกติธุรกิจที่มีเงื่อนไขทางการค้าและเกณฑ์ตามที่ตกลงกันตามปกติธุรกิจ
  ไม่มีการถ่ายเทผลประโยชน์ระหว่างบริษัทกับกิจการที่เกี่ยวข้องและผู้ถือหุ้น
  ส่วนนโยบายการกำหนดราคาระหว่างบริษัทกับกิจการที่เกี่ยวข้องกันนั้น
  จะกำหนดจากราคาตามปกติของธุรกิจเช่นเดียวกับที่กำหนดให้กับบุคคลหรือกิจการอื่นที่ไม่เกี่ยวข้องกัน
  สำหรับราคาสินค้าที่ซื้อจากบริษัทย่อยจะเป็นไปตามราคาขายของบริษัทย่อยที่กำหนดจากราคาทุนบวกกำไรส่วนเพิ่มโดยเทียบเคียงได้กับราคาตลาด

  การเปิดเผยรายการที่เกี่ยวโยงกัน
  จะเป็นไปตามระเบียบของสำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทย
  รวมทั้งเป็นไปตามมาตรฐานการบัญชีเรื่องการเปิดเผยข้อมูลเกี่ยวกับบุคคลหรือ
  กิจการที่เกี่ยวข้องกัน ซึ่งกำหนดโดยสภาวิชาชีพบัญชี